CELEX: 62012TN0087
Language: sl
Date: 2012-02-23 00:00:00
Title: Zadeva T-87/12: Tožba, vložena 23. februarja 2012 – Duff Beer proti UUNT – Twentieth Century Fox Film (Duff)

14.4.2012   
            
            
               SL
            
            
               Uradni list Evropske unije
            
            
               C 109/32
            
         Tožba, vložena 23. februarja 2012 – Duff Beer proti UUNT – Twentieth Century Fox Film (Duff)
   (Zadeva T-87/12)
   2012/C 109/64
   Jezik, v katerem je bila tožba vložena: nemščina
   
      Stranke
   
   
      Tožeča stranka: Duff Beer UG (Eschwege, Nemčija) (zastopnik: N. Schindler, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Twentieth Century Fox Film Corporation (Los Angeles, Združene države Amerike)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo četrtega odbora za pritožbe Urada za usklajevanje na notranjem trgu (znamke in modeli) (UUNT) z dne 12. decembra 2011 v zadevi R 0456/2011-4 in odločbo oddelka za ugovore UUNT z dne 14. januarja 2011 (št. B 1 603 771);
            
         
               —
            
            
               UUNT naloži plačilo lastnih stroškov in stroškov tožeče stranke;
            
         
               —
            
            
               podredno, prekine postopek do sprejetja pravnomočnih odločb o zahtevi za razveljavitev znamke Skupnosti št. 001341130, ki poteka pred UUNT pod opravilno številko 000005227 C, in o ničnosti znamke Skupnosti št. 001341130, ki jo je ugotovilo Court of Commerce of Brussels pod opravilnima številkama 2009/6122 in 2009/6129.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka v črni, beli in rdeči barvi „Duff“ za proizvode in storitve iz razredov 32, 35 in 41 (prijava znamke Skupnosti št. 8 351 091)
   
      Imetnik znamke ali znaka, navajanega v postopku z ugovorom: Twentieth Century Fox Film Corporation
   
      Navajana znamka ali znak: figurativna znamka „Duff BEER“ (znamka Skupnosti št. 1 341 130) za proizvode iz razreda 32
   
      Odločba oddelka za ugovore: delna ugoditev ugovoru za proizvode in storitve iz razredov 32 in 35
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 8(2)(b) Uredbe št. 207/2009, ker glede nasprotujočih si znamk ne obstaja verjetnost zmede, in kršitev pravila 20(7)(c) v povezavi s pravilom 50(1) Uredbe št. 2868/95 zaradi napačne presoje v zvezi s predlogom tožeče stranke za prekinitev pritožbenega postopka.